Palitra qəzeti“Mədəniyyət”, “sivilizasiya” kimi anlayışlar müxtəlif müəlliflərin əsərlərində fərqli mənalardadır”\n“Mədəniyyət”, “sivilizasiya” kimi anlayışlar müxtəlif müəlliflərin əsərlərində fərqli mənalardadır”\nTarix: 02.07.2013 | Saat: 20:22:00 | E-mail | Çapa göndər\nSəlahəddin Xəlilov: “İctimai inkişafın üfüqi və şaquli istiqamətlərdəki göstəriciləri\nhələ də qarışıq salınmaqdadır”\nLayihə şərçivəsində mədəniyyətin ontoloji mahiyyəti barədə qəzetimizə fikirlərini professor, AMEA-nın müxbir üzvü Səlahəddin Xəlilov bildirir.\nFilosof qeyd edir ki, ilk klassik fəlsəfi təlimlər insanın özünü təbiətdən ayırması və özünü təbiətə qarşı qoyması ilə başlanır. Ona qədər ancaq təbiəti görən və onu dərk etməyə çalışan insan bundan sonra həm də özünü təbiətdən ayıran başlıca keyfiyyətin: ruhun dərk olunmasına və ruh ilə təbiət arasındakı münasibətin aydınlaşdırılmasına çalışır: “İnsanın hissi, düşüncəsi, zövqü, mənəvi keyfiyyətləri - hamısı ruh və ya nəfs anlayışında ehtiva olunur. Dünya iki yerə bölünür: maddi olan hər şey təbiət adı altında, maddi olmayan, yəni görə bilmədiyimiz, toxuna bilmədiyimiz hər şey ruh və ya ideya adı altında ümumiləşdirilir. Ruh ya fərdi ruh miqyasında, yəni ayrıca götürülmüş bir insan miqyasında, ya da Mütləq ruh və ya Allah mənasında başa düşüldüyündən, sonralar bu ikili qarşılaşdırma üç tərəfin münasibətinə keçir. Neçə əsrlər ərzində fəlsəfənin problematikası məhz bu tərəflər arasında münasibətlə məhdudlaşıb: İnsan-Təbiət-Allah”.\nBu bölgü, qarşılaşdırılan tərəflər “Yerlər” və “Göylər” kimi də ifadə olunub: “Amma təəssüf ki, Yerlərlə Göylər arasında olanlar fəlsəfənin tədqiqat predmetindən kənarda qalıb. Təsadüfi deyil ki, “Qurani-Kərim”də Allahın yaratdıqları “Yerlər, Göylər və onların arasında olanlar” kimi qeyd edilir. Əbu Turxan fəlsəfəsində bütün cismani dünya məhz arada olanlar kimi dəyərləndirilir, çünki Mütləq Ruh da, Mütləq materiya da insan idrakı üçün əlçatmazdır. Biz qütbləri deyil, onların arasında olan və bizə aşkarlanan, hansısa vasitələrlə dərk edə biləcəyimiz bir varlığı real dünya kimi qəbul edirik. Zatən elm də həmişə məhz bu reallığı öyrənib. Bu real cismani dünyada hər şey ideya ilə maddiyyatın müəyyən bir təmasını, sintezini, “iş birliyini” ifadə edir. Heç şübhəsiz, insan özü də. Əslində bu birlik ən yüksək səviyyədə insanda təcəssüm olunur; yəni o həm maddi, həm ruhi-mənəvidir. Lakin insanda ruhun təcəssümü başqa varlıqlarınkından xeyli dərəcədə fərqlidir. İnsan ruhu fəal, yaradıcı ruhdur, yəni insan xalis ruhun daşıyıcısıdır. Bütün qalan şeylərdə isə ruhun, ideyanın ancaq surəti, forması öz əksini tapıb. Əbu Turxan fəlsəfəsinə görə, şeylərin, hadisələrin dərki də məhz onların daşıdığı passiv ideya sayəsində mümkün olur. Hansı isə bir ideya ayırd edilə bilməyəndə obyekt qeyri-müəyyən olur ki, çox vaxt buna xaos da deyirlər. Lakin insan özü aktiv ruh daşıyıcısı olduğundan, Allahın ilkin yaratdıqlarından fərqli olaraq onun da yaratdıqları bu dünyada özünə müəyyən yer tutur. Əlbəttə, insanın yaratdıqları haradasa Allahın iradəsindən kənarda həyata keçmir. Lakin bununla belə, insan yaradıcılığı ilkin yaranışın, yəni dünya ahənginin, təbiət kitabının pozulmasıdır. İnsan dünyaya sanki nizam gətirir. Lakin o, buna böyük nizamı ayrı-ayrı lokal sahələrdə pozmaq sayəsində müyəssər olur. R.Taqor gözəl deyir: “Bizim yaradıcılığımız dünyanın Allah tərəfindən yaradılması prosesində kiçik variasiyalardan ibarətdir”. Bəli, insanın “düzəlişləri” kiçik miqyaslıdır, lakin unutmaq olmaz ki, hansı isə lokal miqyasda qurulan yeni nizam daha böyük miqyaslı bir nizamın pozulması deməkdir. Digər tərəfdən də insan təbii quruluşun ancaq müəyyən səviyyələrinə bələd olduğundan, daha dərin qatlardakı incə quruluşu nəzərə ala bilmir. Və onun yaradıcılığı istər-istəməz makrostrukturlar səviyyəsində müəyyən bir ideyanın təsdiqi, mikrostrukturlar səviyyəsində isə minlərcə ideyanın təhrifi kimi ortaya çıxır. Əbu Turxan belə deyir: “Ağ lövhə təkcə Allaha məxsusdur; biz hamımız yazılmışların üzərində yazırıq”. Əslində insan özü də ağ lövhə deyil. O, özü nə vaxtsa yazılmış ən maraqlı kitablardan biridir. Həm də nə qədər insan varsa, bu kitabın da o qədər variasi-yaları var. Lakin insan üçün ən çətin olan öz kitabını oxuya bilməsi, özünü dərk etməsidir. Biri var, ümumiyyətlə, insan ruhunun missiyası və bu mənada insanın mahiyyəti, biri də var hər bir insan ruhunu digərlərindən fərqləndirən cəhətlər. Bu fərdi ruhlar fəlsəfi ədəbiyyatda daha çox nəfs anlayışı ilə ifadə olunurlar. Və insanın ruhi-mənəvi aləmi bütövlükdə bu anlayışla əhatə olunur. Yəni bura həm idraki qabiliyyəti, həm zövqü və hiss-həyəcanları, emosional-estetik yaşantıları, həm də mənəvi-əxlaqi keyfiyyətləri daxil edilir. Bu üç müxtəlif en-kəsiyində gələcəkdə insan fəaliyyətinin məhsulu olaraq elm, incəsənət və mənəviyyat (din və əxlaq) formalaşır. Lakin insan öz mənəvi potensialını dərk olunmuşşəkildə reallaşdırana qədər böyük bir dövr ərzində kortəbii bir həyat yaşayır. Bu “kortəbii” sözündəki “təbii” anlamı xüsusi əhəmiyyətə malikdir. Yəni insanın kortəbii, instinktiv fəaliyyəti onun özünü hələ təbiətdən ayırmadığı və təbiətin öz qanunları ilə yaşadığı dövrə aiddir. Bu dövrdə hakim olan hələ ancaq təbiətin ruhudur. İnsanın kortəbii olmayan, düşünülmüş, ölçülüb-biçilmiş fəaliyyəti artıq təbiilikdən çıxmış bir fəaliyyətdir. İndi daha artıq insanın öz fərdi ruhu işə qarışıb. Və təbiətin ruhuna bir növ alternativ olub. Burada iki planda qarşıdurmalar ortaya çıxır. Birincisi, bütün fərdi ruhların təbiət ruhuna uyğunsuzluğu, ona alternativ olması, ikincisi, fərdi ruhların öz aralarındakı uyğunsuzluq və fərdi qarşıdurmalar. Yəni fərdlərin fəaliyyəti vektorial kəmiyyət kimi götürüldükdə onlar eyni istiqamətdə olmadığından, yönəlmədiyindən, əvəzləyici vektor sıfra bərabər olur”.\nParadoksal hal da budur ki, insanların şüursuz, instinktiv fəaliyyəti dövründə o, təbiətlə ziddiyyətdə olmadığı kimi, fərdi fəaliyyətlərin də ziddiyyəti yox idi: “Amma məhz şüurlu fəaliyyət başladıqdan sonra, sanki hərə bir tərəfə çəkdiyinə görə, onlar bir-birinə zidd olmağa başladılar. Və məhz həmin dövrdə də bu ziddiyyətin aradan qaldırılması və istiqamətlərin yaxınlaşdırılması bir zərurətə çevrildi. İnsanların içərisində daha güclü olanlar fəaliyyətin üstün istiqamətdə yönəldilməsinə çalışdılar. Bax, bu proses: fərdi fəaliyyət vektorlarının yönləndirilməsi, üstün istiqamət sahəsinə daxil edilməsi və əvəzləyici vektorun qrup maraqlarına xidmət etməsi, qrup maraqlarının fərdi maraqlarla müqayisə oluna bilən və hətta ondan üstün tutulan yeni bir amil kimi ortaya çıxması - bax, bütün bu yeni keyfiyyətli hadisələr o vaxtkı fəlsəfənin predmetinə daxil ola bilmədi. Fəlsəfə hələ neçə yüz illər ərzində inersiya ilə hərəkət etdi. Ancaq inkişafın daha yüksək pillələrinə qalxdıqdan sonra insanın yaratdığı dünya modelində onun öz fəaliyyətinin nəticələri üçün də yer nəzərdə tutuldu. Yəni insan fəaliyyəti daha artıq böyük miqyaslı ictimai proses kimi dünya modelinin strukturuna daxil edildi. Lakin insan - təbiət, mənəvi - maddi dixotomiyasında artıq müəyyən bir kristallaşma, aydınlaşma getməsinə baxmayaraq, insan fəaliyyəti və onun məhsulu olan yeni reallığın fəlsəfənin predmetinə daxil edilməsi hələ də müəyyən çətinliklərlə bağlıdır. Öncə bu yeni reallığın statusu müəyyənləşdirilməlidir. Onun ruha, yoxsa təbiətə aid olduğu, yaxud onlar arasındakı münasibətlərdə nə kimi bir yer, mövqe tutduğu aydınlaşdırılmalıdır. Son üç yüz il ərzində bu istiqamətdə böyük tədqiqatlar getsə də, haradan başlamaq məsələsi, ilk prinsiplər, hərəkətverici qüvvələr, mahiyyət fərqləri aydın şəkildə müəyyənləşdirilmədiyindən, fəlsəfənin klassik strukturunda onlara yenə də yer tapılmır. Əvəzində yeni-yeni fənlər, tədqiqat istiqamətləri yaranır. Bir Allah, bir Təbiət və bir ümumiləşmiş insan obrazı strukturlaşma üçün çox rahat idi. Yeni reallığın törətdiyi çətinlik isə ən çox bununla bağlıdır ki, fərdi fəaliyyətləri, onların müəyyən qruplar halında birləşməsini, qrupların daxili dinamikasını, habelə müxtəlif bölgələrdə yaranmış çoxlu sayda belə qruplar arasındakı münasibətləri bir anlayışla ifadə etmək üçün, görünür, hələ mücərrədlik dərəcəsi çatmır. Fəlsəfə fərdiləri öyrənmir, fərdi təzahürlərin öyrənilməsi əsasən tarixi təfəkkürə aiddir. Ona görə də bu sahə uzun müddət daha çox tarixin tərkib hissəsi kimi qalmış, sonralar məxsusiləşərək etnoqrafiya, tarixi antropologiya, mədəniyyətşünaslıq və s. adlar altında öyrənilib. “Mədəniyyət”, “texnika”, “sivilizasiya” və s. bu kimi anlayışlar müxtəlif müəlliflərin əsərlərində olduqca fərqli mənalarda işlənib. Yəni əslində müxtəlif modellər qurulmuş, müxtəlif baxış bucaqlarından bu prosesin elmi mənzərəsini yaratmaq cəhdləri göstərilib. Ona görə də əksər hallarda bir-birinin predmetinə nüfuz edən, bir-birini təkrarlayan və ortaq məxrəcə gələ bilməyən təlimlər, fənlər yaranıb. Hamısının səbəbi də məhz mahiyyətlərin fəlsəfə müstəvisində açılmaması və ya daha doğrusu, dünyanın daha böyük miqyaslı elmi mənzərəsində, fəlsəfi sistemlərdə bu hadisələrin ümumiləşmiş mücərrəd obrazlarının, mahiyyətlərinin öz yerini tutmaması ilə bağlıdır”.\nİctimai inkişafın üfüqi və şaquli istiqamətlərdəki göstəriciləri hələ də qarışıq salınmaqdadır: “Kimsə elmi və texnikanı mədəniyyətin strukturuna daxil etmək istəyir. Kimsə sivilizasiya ilə mədəniyyət arasındakı sərhədləri müəyyənləşdirmək üçün meyarlar axtarır. Kimsə çoxlu sayda sivilizasiyalardan, bir başqası isə vahid sivilizasiyadan danışmağı üstün tutur. Kimsə mədəniyyəti, bir başqası isə sivilizasiyanı dinlə bağlamağa çalışır. Bir sözlə, ictimai həyatın çox zəngin və müxtəlif çeşidli mənzərəsini çəkərkən hərə onun bir künc-bucağından yanaşır. Kimsə üstdən, kimsə altdan baxır və s.\nAmma ümumiləşdirilmiş cəhət kimi hansı amil götürülməlidir, bu müxtəlifliyin arxasında dayanan vahid bir mahiyyət varmı? Yaxud belə mahiyyət olaraq bir, yoxsa birneçə təməl prinsipi seçilməlidir? Hər şey toplanma qaydasının necə seçilməsindən, bir də invariantların müəyyənləşdirilməsindən asılıdır. Məsələ burasındadır ki, tamın öyrənilməsi heç də həmişə hissələri öyrənmək və onları toplamaq yolu ilə mümkün olmur. Bir hind hekayətində deyildiyi kimi, filin ayrı-ayrı hissələrini əli ilə yoxlayan kor uşaqların təsvirlərini toplamaqla bütöv fil obrazı yarana bilməz. Ayrı-ayrı mədəniyyətlərin olduğunu heç kim danmır. Amma onları toplamaq cəhdləri göstərilir. Və burada məlum toplama qaydaları köməyə gəlir. Yəqin ona görədir ki, Əbu Turxan yeni toplama qaydasını nəzərdən keçirir. Toplama prinsiplərindən biri “toplananların cəmi ən böyük toplanana bərabərdir” prinsipidir. “İki” var idi, “üç” var idi və “altı” var idi. Toplandı və yalnız altı qaldı, iki və üç yox oldu. Buradan belə çıxır ki, ən böyük mədəniyyət bütün kiçik mədəniyyətləri əvəz etməlidir. Bu prinsip əslində qloballaşma ideyası ilə də səsləşir. Yəni dünya ən güclü dövlətin təsiri altında bütövləşməyə doğru gedir. Lakin başqa mövqelər də var. Ənənəvi toplanma prinsipinə görə, cəm toplananların hamısını daxilində saxlayır. Lakin bir var toplananlar hamısı sıradan çıxsın və ancaq cəm qalsın. Bu, ədədlərin toplanmasına dair hesab əməliyyatına uyğundur. Yəni “iki, üç və altının yerinə indi ancaq on bir ola bilər”.\nFilosof bildirir ki, bu cür toplanma üsullarında ünsürlər çoxluğun tərkibində nisbi müstəqilliyini saxlaya bilər...


Nur-az.com - Coca-coladan gündəlik həyatımızda necə istifadə edək\nCoca-coladan gündəlik həyatımızda necə istifadə edək\nCoca-cola planetdə hamıya tanış olan brenddir. Bu içkisiz heç bir tədbir, uşaq bayramları, ailə şənliyi keçirilmir və onu istənilən mağazada tapmaq olar. Colanı olduğu kimi, buz və ya limon əlavə edərək içirlər, ondan müxtəlif kokteyllər üçün istifadə edirlər, ondan hətta meyvəli buz da hazırlayırlar.\nAmma bu içkinin çatışmazlıqları da hamıya tanışdır: yüksək şəkər tərkibi, süni tərkib hissələri, ciddi nəticələrlə bitən maddələr mübadiləsinin pozulması. Amma yenə də hamı colanı məmuniyyətlə içir. Bəlkə aşağıda təqdim edilən siyahı bir çoxlarını düşünməyə vadar edər.\nBeləliklə cola-nın istifadəsinin adət etmədiyimiz 18 üsulu:\nCoca-cola ayaqyolunu təmizləmək üçün vasitə kimi\nColanın köməyi ilə ayaqyolunu təmizləmək üçün onu sadəcə unitaza töküb gözləmək lazımdır. Kimyəvi maddələr keramikadan başqa hər şeyi parçalayır. Bir saat sonra fırça ilə yüngülcə sürtün və su ilə yuyun, vəssalam!\nCola ləkəçıxarıcı kimi\nNiyə görə cola olduğu halda bahalı ləkəçıxarıcılar alırsız? Paltar yuyan zaman sadəcə bir qədər cola əlavə edin və geyimləriniz mükəmməl təmiz olacaq. Eləcə də fosfor turşusu və tərkibinə daxil olan digər kimyəvi maddələrin sayəsində içki fərahlandırıcı effektinə də malikdir.\nCola – şüşə təmizləyicisi kimi\nTərkibində olan limon turşusuna görə colanı şüşə təmizləyicisi kimi istifadə etmək olar. Pəncərələr və şüşə səthlər parıldayacaq. Bu gündən etibarən restoranda buzlu şüşətəmizləyicisi sifariş vermək asan olmayacaq.\nCola həşəratlarla mübarizə vasitəsi kimi\nBizim kimi həşəratlar da bu qırmızı köpüklü içkini sevirlər. Sadəcə bizdən fərqli olaraq onlar bu içkinin dadına baxan kimi ölürlər. Məsələn, əgər colanı qarışqa yuvasının üzərinə töksək, o dəqiqə bütün qarışqa ailəsini məhv edərik.\nCoca-cola saçlar üçün\nSaç ustanız saçınızı istədiyiniz rəngə boyamayıb? Problem deyil cola saçlarınızın rəngini açacaq, sadəcə miqdarı düzgün seçmək lazımdır. Beləcə yalnız pula deyil eləcə də zamana qənaət etmiş olarsız.\nCoca-cola – həlledici\nSaçınıza saqqız yapışıb? Preoblem deyil, cola onu asanlıqla əridəcək. Sadəcə colanı saçlarının üstünə tök və saqqızı çıxar.\nArı və ya meduza sancsa colanın tərkibində olan kimyəvi maddələr bir neçə dəqiqə ərzində ağrını dəf edəcək.\nQab yumaq üçün vasitə\nTava və qazanlarda qalan qida qalıqlarını colanın köməyi ilə təmizləmək daha yaxşı olradı. Nəticə əladır, kimyəvi maddələr hər şeyi parçalayaraq təmizləyir.\nPas əleyhinə vasitə\nCoca-colanı istənilən səthdən asanlıqla təmizləmək olar.\nHindistanda coca-colanı çox uğurla pestisid kimi istifadə edirlər bu kimyəvi maddələrdən ucuz başa gəlir.\nQışda cola çox tez bir zamanda avtomobilin şüşəsinin buzunu əridə bilər. Sadəcə şüşənin üzərinə tökmək yetərlidir.\nCola bostanda da faydalı ola bilər. Sadəcə komposta əlavə edin. Bu mikroorqanizmlərin artmasına gətirib çıxaracaq, onlar isə torpağın məhsuldarlığı üçün çox vacibdirlər.\nStaylinq üçün vasitə\nQazı çıxarılmış colanın yardımı ilə buruqlar düzəltmək olar: saçlarını islat, bir neçə dəqiqə saxla, sonra su ilə yu ki, yapışqan görünməsin.\nDəriyə qulluq vasitəsi\nColanı nəmləndirici kremə əlavə et – dəri yumşaq və parlaq olacaq.\nMebel üçün təmizləyici\nƏgər uşaqlar mebelin üzərini yazıblarsa əskini colada islat və səthi sil. Sonra isə sabunlu su ilə yu ki, mebel yapışqan olmasın.\nYağ ləkələrini təmizləmək üçün vasitə\nDağılan yağ çox zaman problem yaradır. Əgər bu baş veribsə colada isladılmış süngərin köməyi ilə yağ ləkəsini silin, ləkə hansı səthdə olmasından asılı olmayaraq təmizlənəcək.\nQan ləkələrinin təmizlənməsi üçün vasitə\nColanın yardımı ilə qan ləkələrini geyimlərdən deyil eləcə də cinayət yerindən təmizləmək olar. Ondan polislər qətl yerində səliqə yaratmaq üçün istifadə edirlər.\nCoca-cola incəsənətin keşiyində\nVintajı bəyənirsizsə, aşağıdakı üsuldan istifadə edə bilərsən: fotonu cola ilə islat sonra tez sil. Qəhvəyi rəng fotonu “qədimləşdirəcək”.\nSadəcə təəccüblüdür ki, colanın yardımı ilə nə qədər şey etmək olar. Bir yığın təmizləyici vasitə almaqdansa bu köpüklü vasitədən istifadə etmək olar. Amma indi tamamən aydındır ki: bunu içmək lazım deyil.


DÇ-nın qalibini süni zəka açıqladı\n4 simulyasiyada da eyni ölkə finala çıxır\nRusiyada keçirilən Futbol üzrə 2018 Dünya Çempionatını qazanacaq ölkə süni zəka tərəfindən açıqlandı. Ehtimalları ən incə detallara qədər hesablayan cihazın Dünya Kuboku proqnozları belədir...\n2010-cu il Dünya Kubokunda Kahin Paul adlı osminoq dünya kuboku nəticələrini qarşısına qoyulan ölkə bayraqları arasından seçim edərək nəticələri düzgün bilmişdi. Onun yoxluğunda isə yerini süni zəka doldurur.\nTechnische Universitat Dortmund, Ghent University və Technical University of Munich-in ortaqlığı ilə əmələ gələn proqramda süni zəka Dünya Kubokunun qalibini müəyyən edib.\n100 min simulyasiyanı incələyən süni zəka 8 qrupda 32 komandanın dünyanın ən böyüyü olmaq üçün etdiyi mübarizədən çempionluq ilə ayrılması mümkün olan 2 komandanı müəyyən edib. Açıqlamalara görə, kuboka əl uzatmağa ən real namizəd olan iki ölkə Almaniya və İspaniyadır.\nUNANİMOUS A.I.-NİN ANALİZİ\nUnanimous A.I. adlı süni zəka Rusiyanın ev sahibliyi etdiyi çempionatın qalibini müəyyənləşdirmək karvanına qatılıb. Super Bowl turnirinin nəticələrini düzgün tapan süni zəkanın proqnozlarına əsasən, kuboku qazanmağa ən yaxın ölkə 20.39% ilə Almaniya, sonra 18.95% ilə Braziliyadır. Fransa millisinin də finala çıxmaq şansının Braziliya ilə eyni olduğunu analiz edən süni zəka İspaniyanı qalib olmaq şansını 14.61% dəyərləndirib.\nGOLDMAN SACHS-IN ANALİZİ\nGoldman Sachs süni zəkadan istifadə edərək Dünya Kubokunun qalibini müəyyən edib.\nFİNALIN ADI: ALMANİYA - BRAZİLİYA\nSözü gedən hesabata əsasən, rəqiblərini məğlub edərək finala çıxmağa haqq qazanan iki ölkə Braziliya və Almaniya olacaq.\nAlmaniya ¼ finalda İngiltərəni, yarımfinalda isə Portuqaliyanı turnirən kənarlaşdıracaq.\nBraziliya isə ¼ finalda Belçikanı, yarımfinalda isə Fransanı məğlub edərək finala yüksələcək.\nÇempion BRAZİLİYA OLACAQ\nHesabatda finalı istədiyi hesab ilə bitirib çempion olacaq ölkə Braziliyadır.\nHətta final oyununun hesabını da təxmin edən süni zəka oyunun 2-1 hesabı ilə bitəcəyini də açıqlayıb. Maraqlananlar üçün şirkətin etdiyi analzin görüntüsü aşağıdadır.\n9 addımda süni zəkanın köməyilə gündəlik həyatınızı asanlaşdırın\nFutbol meydanları artıq onunla çəkiləcək: Nissan Pitch-R


Kütləvi istehsal Cofttek\nCofttek holdinqləri məhduddur\nSon on il ərzində Cofttek xüsusi sintez və istehsal xidmətləri təqdim edir. Bizim xidmət səviyyəmiz milligramın kiçik partiyasından ton böyük miqyaslı istehsalat xidmətlərinə qədər dəyişə bilər.\nMüştərilərimizin əksəriyyəti Şimali Amerika, Avropa, Aisa, Pfizer, lilly, roche, GSK, MSD, bayer və digər məşhur şirkətlər daxildir.\nBütün xüsusi sintez və istehsal xidmətləri ciddi gizlilik şəraitində aparılır. Bizim inteqrasiya olunmuş layihə qruplarımız yüksək miqyaslı miqyaslı kimyaçılar qrupu tərəfindən dəstəklənir. 100˚C-dən 300˚C-a qədər olan temperatur intervalında olan reaktorlarla işləmək və 5L-dən 5000L-a qədər dəyişən miqyaslı dəyərlər əsas layihə ara maddələrinin (metrik ton miqdarına qədər) səmərəli daxili sintezi və farmasötik maddələr. İstehsal tamamilə istehsal müəssisəmizdə həyata keçirilir.\nİstehsalat kimya üçün tədarük zəncirini prosesin təhlükəsizliyi və tənzimləmənin ən yüksək standartlarına cavab verərək optimal sürətlə və xərcləməyinizlə xüsusi layihələrinizə çatdırmaq üçün hazırlayırıq. Optimallaşdırılmış istehsal prosesi çevik yığım ölçüləri və təkmilləşdirilmiş məhsul keyfiyyətinə imkan verir. Bütün proseslər ciddi tənzimləyici standartlara cavab vermək üçün nəzərdə tutulmuşdur.\nKiçik Molekulyar Antikanser Reaktivləri və Kinaz İnhibitorları üçün İstehsalçı.\nKiçik molekullu antikanser reagentlər və kinaz inhibitorları üçün dünya lider istehsalçısı olaraq, Cofttek universitetlərə minlərlə birləşməni təmin edir,\nBizimlə əlaqə saxlayın və ya Formu doldurun\nBizimlə əlaqə saxlamaqdan çəkinməyin\nXanun 2-in Qərb İnnovasiya Parkı, Henan Milli Universiteti Texnologiya Parkı\n© Copyright 2018 COFTTEK. Bütün hüquqlar qorunur www.aasraw.com www.buyaas.com www.apicmo.com www.phcoker.com


Strasburqda dinlərarası dialoqa həsr edilmiş konfrans keçirilir | Report.az\nStrasburqda dinlərarası dialoqa həsr edilmiş konfrans keçirilir\nStrasburqda dinlərarası dialoqa həsr edilmiş konfrans keçirilir Avropa İttifaqının üç paytaxtından biri olan Strasburq şəhərində İtaliyanın Avropa Şurası Nazirlər Kabinetinə sədrliyi çərçivəsində dinlərarası dialoqa həsr edilmiş “Din və sülh, din və insan hüquqları üzrə dinlərarası dialoq” adlı konfrans keçirilir.\n2 May , 2022 12:02\nAvropa İttifaqının üç paytaxtından biri olan Strasburq şəhərində İtaliyanın Avropa Şurası Nazirlər Kabinetinə sədrliyi çərçivəsində dinlərarası dialoqa həsr edilmiş “Din və sülh, din və insan hüquqları üzrə dinlərarası dialoq” adlı konfrans keçirilir.\n"Report" xəbər verir ki, tolerantlıq məkanı kimi tanınmış Azərbaycan konfransda Qafqaz Müsəlmanları İdarəsinin (QMİ) sədri şeyxülislam Allahşükür Paşazadənin rəhbərlik etdiyi nümayəndə heyəti ilə təmsil olunur. Avropa Şurası Nazirlər Komitəsinə İtaliyanın sədrliyi çərçivəsində təşkil edilmiş və Avropa Şurası Baş katibinin müavini Byorn Berjenin moderatorluğu ilə keçirilən konfransda Avropa Şurasına üzv dövlətlərin dini rəhbərləri, eləcə də bir çox Avropa universitetlərinin din azadlığı üzrə professorları iştirak edirlər.\nTədbirdə əvvəlcə birgə foto çəkdirilib.\nKonfransda Avropa Şurası çərçivəsində dinlərarası dialoqun Strasburq Prinsipləri ətrafında müzakirələr aparılacaq, dini rəhbərlərin fikirləri dinləniləcək.\nStrasburq Prinsiplərində qeyd edilir ki, dinlər insanların dini təmayülündən asılı olmayaraq, onların kimliyinin tərkib hissəsi kimi mühüm rol oynayır. Hər bir demokratik cəmiyyətin əsasında fikir, vicdan və din azadlığına hörmət durur. Din və etiqad azadlığı insan hüquqlarının təməl daşlarından biridir. Müvafiq qanunlar və onların səmərəli icrası və onlara riayət olunması dinindən və etiqadından asılı olmayaraq, insanlara qarşı ayrı-seçkilik etmədən birlikdə dinc yanaşı yaşamaq üçün vacib amildir. Avropa İnsan Hüquqları Konvensiyasının 9-cu maddəsində təsbit edildiyi kimi fikir, vicdan və din azadlığı dindarlar, eləcə də dini mənsubiyyəti və dinə aidiyyatı olmayanlar üçün də əsas hüquqdur. Bu gün Avropada dini mənzərə sürətlə inkişaf edərək, dinlərarası və dinlərdaxili müxtəliflik məkanını daha da genişləndirir. Dinlərarası və mədəniyyətlərarası dialoq Avropa cəmiyyətində qarşılıqlı anlaşma, hörmət və əməkdaşlığı gücləndirməyə töhfə verir. Dini liderlər və dindarlar arasında insan ləyaqətinə, insan hüquqlarına və əsas azadlıqlara, demokratik prinsiplərə və qanunun aliliyinə hörmətə əsaslanan dinlərarası dialoq ayrı-seçkiliyə qarşı mübarizəni, qarşılıqlı hörmət, barışıq və sülhü təşviq etmək üçün zərurətdir.\nDini radikalizm və ekstremizm dinin düzgün başa düşülməsinə və tətbiq edilməsinə ziddir. Dini radikalizm və ekstremizm dindən gizli məqsədlər daşıyır, zorakılıq və münaqişələrə təhrik etmək üçün vasitəçilik edir. Belə zorakılıq bütün cəmiyyətə təsir edir. Belə zorakılığı pisləyərkən, din adına törədildikdə ona qarşı mübarizə apararkən, dini icmanın bütün üzvlərinin stiqmatiz edilməsinə yol verilməməlidir.\nFikir və söz azadlığına hər zaman başqalarına və ictimai asayişə hörmətlə yanaşaraq, dinin müəyyən aspektlərinə tənqidi yanaşmaq hüququ daxildir. Dövlət müxtəlif dinlər, konfessiyalar və etiqadlarla münasibətlərdə tənzimləmə səlahiyyətlərini həyata keçirərkən dini və ya konfessiya xarakterli mübahisələrdə iştirakdan çəkinərək, neytrallığı və qərəzsizliyi qorumağa borcludur. Dini konfliktlərlə qarşılaşdıqda siyasi hakimiyyətin rolu qanuna uyğun həll yolları axtarmaq, dini icmaları qanuna və bir-birinə hörmət etməyə çağırmaqdır.\n2000-ci ildən Avropa Şurası Avropa cəmiyyətlərində qarşılıqlı hörməti, sülhü daha çox inkişaf etdirmək məqsədilə dinlərarası dialoqun asanlaşdırılmasında fəal iştirak edir. Bu təcrübəyə əsaslanaraq, konfrans gələcək fəaliyyətləri istiqamətləndirməyə töhfə verməsi mümkündür.\nXatırladaq ki, mədəniyyətlər və dinlər arasında dialoq sahəsində daha konkret fəaliyyətlərə başlamaq məqsədilə Azərbaycan Respublikasının Prezidenti İlham Əliyevin təşəbbüsü ilə 2008-ci ildə irəli sürülmüş “Bakı Prosesi” bütün dünyada mühüm platformaya çevrilib. Əsas məqsədi mədəniyyətlər və dinlərarası dialoqu təşviq etmək olan, müntəzəm olaraq dünya ölkələrinin siyasi və dini liderlərinin bir araya gətirən “Bakı Prosesi” 2010-cu ildə regional təşəbbüsdən qlobal təşəbbüsə çevrilib. Azərbaycanın dinlərarası dialoq sahəsindəki təcrübəsi bütün dünya ölkələri üçün nümunədir.\nRus versiyası В Страсбурге проходит конференция, посвященная межрелигиозному диалогу


Piyadaların hamısı 100 manat cərimələnəcək? | Voice Press\nHome Manşet Piyadaların hamısı 100 manat cərimələnəcək?\nPiyadaların hamısı 100 manat cərimələnəcək?\nVOİCEPRESS-in məlumatına görə, Baş Dövlət Yol Polis İdarəsinin İctimaiyyətlə Əlaqələr şöbəsinin rəisi Kamran Əliyev azvision.az-a bildirib ki, bu məsələdə hər bir piyada üçün cərimənin artırılmasından söhbət getmir.\nPrevious articleİki nəfər dəm qazından boğularaq öldü\nNext articleNazir: “Trampın qərarı “ekstremistlərə hədiyyədir””


“Xüsusi yer axtarmağa məcbur olduğum üçün siqareti azaltmışam” – DEPUTAT Ayna.az\nRüfət Quliyev: “Bu cür qərarları verən məmurların əsaslandırmalarını eşitmək maraqlı olardı”\nRusiya Maliyyə Nazirliyi, pandemiya səbəbindən büdcə xərclərini ödəmək üçün, 1 yanvar tarixindən etibarən siqaretlərə qoyulan aksiz vergisini kəskin şəkildə artırdı. Azərbaycanda da bütün tütün məhsullarının aksizli mallar siyahısına əlavə edilməsi təklif olunur. Bununla əlaqədar olaraq Vergi Məcəlləsinə əlavə dəyişikliklər edilməsi nəzərdə tutulur.\nBundan sonra tütün məhsullarının istehsalı və idxalına görə aksiz dərəcəsində artım gözlənilir. Siqaretin, qəlyan tütününün və bütün növ tütün məhsullarının, eləcə də hər növ nargilənin aksizli mallar siyahısına əlavə edilməsi təklif edilir.\nAYNA-nın mövzuya dair suallarını cavablandıran Milli Məclisin İqtisadi siyasət, sənaye və sahibkarlıq komitəsinin üzvü, iqtisad elmləri doktoru, professor Rüfət Quliyevin sözlərinə görə, bu proses bütün ölkələrdə baş verir və anti-tütün siyasətinə uyğundur.\n- Tütün məhsullarına “vergi hücumu” uzunmüddətli bir tendensiyaya çevrilir. Bu cür tədbirlərə ehtiyac nədən doğur?\n- Aksiz vergisinin artırılması və dolayı yolla bütün tütün məhsullarına vergi qoyulmasının iki məqsədi var: Birincisi, siqaretə, eləcə də bütün tütün məhsullarına qarşı mübarizədir; İkincisi, vergilərin artırılması təbii olaraq dövlət büdcəsinə əlavə gəlirlərlə əlaqələndirilir. Məsələn, İngiltərə, Almaniya və ABŞ da daxil olmaqla, bəzi Avropa ölkələri bu iki əsas hədəfi reallaşdırmaq üçün siqaret və tütün məhsullarına aksiz və vergiləri süni şəkildə artırır. Tütün məhsullarının istehlakını azaltmaq və bununla da dövlət xəzinəsini doldurmaq üçün.\nBir fikrimi də bildirmək istəyirəm. Tarif Şurasının belə bir qərarı çıxarsa, əlbəttə ki, hər iki səbəb bir-biri ilə əlaqəli olacaq. Lakin bu addımların məntiqini birbaşa bu cür təşəbbüslərin müəlliflərinə - bu qərarları verənlərin və bu cür dəyişiklikləri tövsiyə edənlərin izah etməsi daha məntiqli olardı. Millət vəkilləri, şəxsən mən - izah edirik və proqnozlaşdırırıq, bu istiqamətdə düşünürük, lakin konkret qərarlar bunun üçün cavabdeh olan məmurlar tərəfindən verilir. Sadəcə deyəcəyəm ki, bu, dünyada qəbul olunmuş bir təcrübədir - Yaponiya və Cənubi Koreya da daxil olmaqla, bir çox Asiya ölkəsində bu proses sürətlənib. Bu, başadüşülən, izah edilə bilən, məntiqli və proqnozlaşdırılan bir şeydir.\n- Tütün əleyhinə kampaniyaya mütləq ehtiyac var. Bəs, tütün məhsullarında bahalaşmanın yalnız “xalq cüzdanına” – büdcəyə deyil, həm də sağlamlığa fayda gətirəcəyi iddia edilə bilərmi? Bir həqiqətdir ki, tez-tez adi siqaret çəkən insanlar bahalaşma zamanı siqareti buraxmır, əksinə daha ucuz, zərərli siqaretlərə keçir. Son nəticə istədiyiniz kimi deyilsə, nə olacaq?\n- Aksiz və vergi ödənişlərinin artırılması Ümumdünya Səhiyyə Təşkilatının (ÜST) siqaret əleyhinə siyasətinin bir hissəsidir. Və bu, eyni zamanda tələbin azaldılmasına, yüksək vergilərə, reklam və satış təşviqinə, ictimai yerlərdə siqaret çəkilməsinə qadağa qoyulmasına yönələn hərtərəfli tədbirləri nəzərdə tutur ... Effektiv tədbirlər arasında sonrakı qiymət artımı ilə nəticələnəcək siqaretlərin maya dəyərində aksiz vergisinin payının artması da var. ÜST tütün əleyhinə konvensiya çərçivəsində aksiz payının və vergi ödənişlərinin artırılmasını tövsiyə edərkən, süni qiymət artımlarında israr edir. Sözsüz ki, bu cür tədbirlər, qəbul edildikləri ölkələrdə bahalaşmaya səbəb olur.\nBu proses yalnız aksiz vergilərinin, rüsumların artması ilə deyil, həm də insanı daha az siqaret çəkməyə məcbur edən qadağalarla əlaqəlidir. Səmimi deyim ki, mən daha az siqaret çəkirəm, çünki siqaret çəkmək üçün xüsusi yerlər axtarmaq məcburiyyətindəyəm, və bu da istehlak olunan siqaretlərin sayını iki dəfəyə qədər azaldır. Buna baxmayaraq, qiymətləri və aksiz vergilərini artırmağı tövsiyə edən məsul məmurlar var.\nBu cür qərarların verilməsində bilavasitə iştirak edənlərin öz əsaslı fikirlərini - niyə bunu etdiklərini, hansı məqsədlə və nələrə nail olmağa çalışdıqlarını ifadə etmələri məqsədəuyğun olardı. Məncə, maraqlı olardı. Şəxsi fikrimə gəlincə, sadalanan hədəflərə görə bu qərarı dəstəkləyirəm. Digər tərəfdən özüm də bu qərarları verən şəxslərin izahını eşitmək istəyirəm. Ancaq yenə də qərar məmurlar tərəfindən verilir, amma jurnalistlər bizdən soruşurlar. Baxışımızı izah edirik, ancaq bu proseslərdə iştirak edən və lobbiçilik edən şəxslərin arqumentləri bizim üçün də maraqlıdır.\nMüəllif: Tanya Samsonova 27 Yanvar 2021 15:26


İki qitənin qarşıdurması – Diqqət ABŞ-a!\n3 İyun 2016 17:52\nBiz Avropa çempionatını səbrsizliklə gözlədiyimiz kimi okeanın o tayında da futbolsevərləri əsl futbol bayramı gözləyir. 3-26 iyun aralığında ən yaşlı qitə turniri sayılan növbəti Amerika kuboku (Copa America) keçiriləcək. 100 illik yubileyə təsadüf edən bu dəfəki yarışa ABŞ ev sahibliyi edəcək. Bu dəfə komandaların sayı da artırılıb.\nSon turnir Çilidə keçirilmişdi və sonda meydan sahibləri Amerika qitəsinin ən güclüsü olmuşdu. Həmişə olduğu kimi futbolsevərləri əsrarəngiz futbol tamaşası gözləyir. Qitənin ən titullu komandası Uruqvay olsa da, 21-ci əsrdə onlar yalnız bir dəfə - 2011-ci ildə qızıl medallar qazanıb. Argentina 14, Braziliya 8 dəfə qitənin güclüsü olub. Turnirin favoriti də həmişə bu üç milli hesab olunub. Düzdür, ötən il Çili tendensiyanı pozsa da, buna daha çox doğma divarlar amilinin təsir etdiyini söyləyə bilərik. Çilidə fiaskoya uğrayan Braziliya isə bu dəfə uğursuzluğu sığortalamağa çalışacaq. Messli Argentinanı da yaddan çıxarmaq olmaz.\nTurnirin formatı müəyyən dövrlərdə dəyişikliyə məruz qalıb. 1993-cü ildən sonra sabitlıik müşahidə olundu. Ancaq builki yarışda komandaların sayı 12-dən 16-ya artırılıb. Turnirin formatı da əvvəlki Avropa çempionatının klassik sxeminə oxşayır. 16 komanda 4 qrupda mübarizə aparacaq. Qrupda ilk iki yeri tutan komanda 1/4 finala yüksələcək.\nTurnir iyunun 4-də səhər saatlarında start götürəcək. Bakı vaxtı ilə saat 05:30-da baş tutacaq ilk oyunda meydan sahibi ABŞ Kolumbiya ilə üz-üzə gələcək. Final oyunu isə iyunun 27-də Nyu-Cersidə yerləşən “Metlayf-stedium”da olacaq.\nMessili, Kavanili, Suaresli, İquaynlı, Halklı, Vidallı, Aleksis Sançesli Amerika kubokunda bir-birindən maraqlı oyunlar izləmək arzusuyla...\nKopa Amerika – 2016 (Qrup və təqvim)\nParaqvay, Kolumbiya, ABŞ, Kosta-Rika\nEkvador, Peru, Braziliya, Haiti\nVenesuela, Uruqvay, Yamayka, Meksika\nArgentina, Boliviya, Çili, Panama\n05:30 ABŞ - Kolumbiya\n00:00 Kosta-Rika - Paraqvay\n02:30 Haiti - Peru\n05:00 Braziliya - Ekvador\n00:00 Yamayka - Venesuela\n03:00 Meksika – Uruqvay\n02:00 Panama - Boliviya\n05:00 Argentina - Çili\n03:00 ABŞ - Kosta-Rika\n05:30 Kolumbiya - Paraqvay\n02:30 Braziliya - Haiti\n05:00 Ekvador - Peru\n02:30 Uruqvay - Venesuela\n05:00 Meksika - Yamayka\n02:00 Çili - Boliviya\n04:30 Argentina - Panama\n02:00 ABŞ - Paraqvay\n04:00 Kolumbiya - Kosta-Rika\n01:30 Ekvador - Haiti\n03:30 Braziliya - Peru\n03:00 Meksika - Venesuela\n05:00 Uruqvay - Yamayka\n03:00 Çili - Panama\n05:00 Argentina - Boliviya


Rusiya məhkəməsi Navalnı barədə qərar verdi - VİDEO\n28 yan 2021, 17:15\nMoskva Regional Məhkəməsi rusiyalı müxalifətçi Aleksey Navalnının həbs müddətinin 30 gün artırılmasını qanuni olduğu barədə qərar verib.\nYeniavaz.com “lenta.ru”ya istinadla xəbər verir ki, məhkəmə tərəflərin fikirlərini dinlədi və müxalifətçinin həbs müddətinin uzadılması barədə şikayətini rədd etdi. Navalnının ən az 15 Fevrala qədər həbsdə qalacağı bildirildi. Rusiyalı müxalifətçi məhkəməyə onlayn şəkildə qatılaraq özünü müdafiə edib.\nQeyd edək ki, Aleksey Navalnı Almaniyada müalicə alıb Rusiyaya qayıtdıqdan sonra hava limanında həbs edilmişdi. Bu səbəblə yanvarın 23-də Rusiyanın müxtəlif yerlərində hökumət əleyhinə etiraz aksiyaları başlamışdı.\n03 mar 2021, 11:40 190\n03 mar 2021, 10:40 202\n03 mar 2021, 10:17 573


Palitra qəzeti “Bugünkü gənclik milli tariximizi yaxşı öyrənməlidir”\n“Bugünkü gənclik milli tariximizi yaxşı öyrənməlidir”\nTarix: 17.01.2014 | Saat: 17:13:00 | E-mail | Çapa göndər\n“20 Yanvar dövlət səviyyəsində qeyd edilir. Ona görə ki, burada dövlətçilik məsələsi ortaya qoyulmuşdu. Bu, dövlətçiliyin qorunması və ona doğru gedən yolda, azadlıq uğrunda şüurlu\nbir mübarizə idi”\nLayihə çərçivəsində budəfəki yazımız Azərbaycan dövlətçilik tarixində mühüm yer tutan 20 Yanvar faciəsi ilə bağlıdır. 20 Yanvarda öz canından keçərək şəhidlik zirvəsinə yüksələnlərdən biri də Dillər Universitetinin İngilis dili fakültəsinin tələbəsi olmuş, vətənpərvər şair Ülvi Bünyadzadə idi. Müsahibimiz filologiya elmləri doktoru, Ülvi Bünyadzadənin bibisi Almaz Ülvi ilə məhz bu tarixdə fədakarlığı ilə ölümsüzləşən Ülvi Bünyadzadə ilə bağlı söhbətləşdik:\n- 1990-cı ilin 20 Yanvar tarixi Azərbaycanın azadlığı və ərazi bütövlüyü uğrunda mübarizə və dövlətçilik tariximizə qəhrəmanlıq səhifəsi kimi daxil olub. Həmin dövrdə ölkəmizə qarşı ərazi iddiaları irəli sürənlərə qarşı Bakının küçələrinə və meydanlarına çıxan xalq kütlələrinin üzərinə sovet ordusunun döyüş hissələrinin yeridilməsi Azərbaycanda misli görünməmiş faciəyə gətirib çıxardı. Həmin faciəli günlərdə öz ölkəsinin, xalqının azadlığını, şərəf və ləyaqətini hər şeydən uca tutan mərd Vətən övladları canlarından keçərək şəhidlik zirvəsinə ucaldılar. Böyük itkilərlə, günahsız insanların qətli ilə nəticələnən 20 Yanvar faciəsi imperiya rəhbərliyinin Azərbaycana qarşı xəyanətkar siyasətinə dözməyən, öz azadlığına, müstəqilliyinə can atan xalqımızın həm də mübarizliyini, əyilməzliyini, məğrurluğunu nümayiş etdirdi. Bu qanlı hadisələrdən illər keçməsinə baxmayaraq, dövlətçilik tariximizdə önəmli yer tutan 20 Yanvar tarixini xalqımız daim xatırlayır, bu faciəni törədənlərə öz dərin nifrətini bildirir. Xalqımızın qan yaddaşında əbədi yaşayacaq 20 Yanvar faciəsini respublikamız hər il ümumxalq hüzn günü kimi geniş qeyd edir. 20 Yanvarda öz canından keçərək şəhidlik zirvəsinə yüksələnlərdən biri də Ülvi Bünyadzadədir. O, mübariz bir vətəndaş, həmin dövrdə bütün baş verən hadisələrin önündə gedən gənclərdən biri idi. Hətta hərbi xidmətdə olarkən Qarabağ problemi ilə bağlı “Xətai” adlı təşkilat yaratmışdı. Məqsədi o idi ki, Qarabağ problemini orada yaşayan xalqlara çatdırsın. Ülvi Azərbaycan həqiqətlərini orada nəşr olunan mətbuatda da dərc etdirdiyini deyirdi.\nŞəhid olduqdan sonra onun yazdığı bir “And” var ki, mən onu tapdım, həmçinin hərbi xidmətdə olarkən göndərdiyi şeirləri topladım. O şeirlərdə onun xarakteri, dünyagörüşü, mübarizədəki konkret mövqeyi əks olunurdu. Ümumiyyətlə, şeirlərində həm Vətənə məhəbbət hissi var, həm də özünün intellekti açılır. Eyni zamanda o şəhid olduqdan sonra onun hekayələrini çap etdirdim və çox qəribədir ki, bu hekayələrdə onun taleyi öz əksini tapıb. Hətta onun “Tale” adlı bir hekayəsi var, orada sanki 20 Yanvarda baş verəcək hadisələr göstərilir. Bundan başqa onun pyesləri, dünya ədəbiyyatından ingilis dilindən tərcümələri var idi və bu o dövr üçün çox böyük hadisə idi. Eləcə də o bunları 20 yaşında- çox qısa bir ömürdə edib. Mən gənclərə tövsiyə edərdim ki, onu bir örnək kimi götürsünlər. Biz orta məktəbdə oxuyarkən Zoya Kosmediyanskaya, Ulyanova kimi rus gənclərini bizə örnək kimi təlqin edirdilər. Amma biz tariximizə baxanda görürük ki, bizim örnək olacaq çox sayda oğullarımız olub. İndiki gənclik Ülvinin məhz həmin “And”ını özlərinə həyat amalı seçməlidirlər. Ülvi Azərbaycan torpağının bütövlüyü, azadlığı uğrunda şəhid olub. O, Vətənə öz borcunu verdi, amma burada yazılanların bizə, gəncliyimizə, dövlətimizə aidiyyəti var. Təsadüfi deyil ki, hər il 20 Yanvar dövlət səviyyəsində qeyd edilir. Ona görə ki, burada dövlətçilik məsələsi ortaya qoyulmuşdu. Bu, dövlətçiliyin qorunması və ona doğru gedən yolda, azadlıq uğrunda şüurlu bir mübarizə idi. O gecə uşaqlar, gənclər, yaşlılar da şəhid oldu. Məncə, məhz həmin gecə qurban lazım idi. Mən Ülvinin xarakterini bilirdim və o həmin gecə şəhid olmasaydı özünü bağışlamazdı. Həmin gündən etibarən bizim təskinliyimiz də odur. İstərdik ki, bugünkü gənclik bu milli tariximizi öyrənsin, bilsinlər ki, milli dövlətçiliyimiz kimlərin qanı üstündə qurulub. Mən çox təəssüf edirəm bügünkü gənclik onu o qədər də tanımır. Onun yazdığı “And”ı dəfələrlə qəbrinin üstünə qoysam da götürüb atıblar. Ona görə qoymuşdum ki, oradan keçənlər onu oxusunlar, görsünlər ki, kimlər şəhid olub. O gecə təsadüfi, yoldan keçən adamlarla yanaşı, məqsəd uğrunda o meydana çıxan adamlar da şəhid olublar, şüurlu surətdə həyatlarını qurban verən adamlar olub.\n- “Ülvi Bünyadzadə Xatirə Muzeyi” yaradılmışdı. Muzeyin hazırkı fəaliyyəti ilə bağlı nə deyərdiniz?\n- Həmin dövrdə bütün idarə və obyektlərdə hadisələrlə bağlı otaq, guşə düzəltmişdilər. O cümlədən də həmin dövrdə siyasi hadisələrdə iştirak edən bəzi insanlar Dillər Universitetində bir otaqda toplaşırdılar. Onların sırasında tanınmış alim və ziyalılarımız da var idi. Gənclərin içərisində də ən nümunəvisi Ülvi idi. Bu hadisələr olduqdan sonra ziyalılar bizə gəlib bildirdilər ki, bir muzey yaratmaq istəyirik. Biz tərəddüd etdik, çünki hələ özümüzü buna hazır hiss etmirdik. Lakin sonra gəlib muzey üçün onun əlyazmalarını, şəxsi əşyalarından götürdülər. Hələ o vaxtı Azərbaycanın Müstəqillik aktı imzalanmamışdı. Lakin 1918-ci ildə Azərbaycanın müstəqilliyinin elan olunduğu günü əsas götürərək may ayının 28-də muzey açılışı oldu. O muzeyə bütün ali təhsil ocaqlarından ziyalıları, görkəmli alimləri, yazıçıları, şairləri, o cümlədən ailə üzvlərini dəvət etdilər. Onun orada şəxsi əşyaları var idi, ona nəzarət üçün məni təyin etmişdilər. Muzey 2002-ci ilə qədər fəaliyyət göstərdi. Lakin sonralar nədənsə o muzeyin fəaliyyəti dayandırıldı.\n- Ülvi Bünyadzadənin bəzi kitabları xarici dillərə tərcümə olunub. Hazırda onun kitablarının nəşri nəzərdə tutulurmu?\n- Onun kitablarından biri ingilis, rus, türk, gürcü dilində tərcümə edilib. Bugünlərdə Gürcüstandan mənə zəng etdilər ki, biz onun şeirlərini, poemasını rus dilində təcili olaraq 20 Yanvara qədər çap etmək istəyirik. Mən onlara lazımi materialları göndərdim. Türkiyə mətbuatında onunla bağlı kifayət qədər yazılıb. Bundan başqa onun poemasını qırğız, qazax, özbək dillərinə tərcümə edib, çap edəcəklər. 1985-86-cı illərdə SSRİ-nin tərkibində yaşayan türkdilli xalqları Əfqanıstana göndərmişdilər. Ülvi o hadisələrlə bağlı bir “Qansızlar” povesti və “Ömür yolu” adlı poema yazmışdı. Çox maraqlı poemadır. Həmin poema 10 dilə tərcümə olunub. Azərbaycanda da 1990-cı ildə birinci kitabı çap olundu. 1993-cü ildə onun bütöv poeması, povesti, pyesləri, tərcümələri, hekayələri, şeirləri “Bir ölümün acığına ” adında kitabda çap olundu. 1998-ci ildə digər kitabı çap olundu. 2005-ci ildə isə “Sənin oxşarın bənövşədir” adlı kitabı çap olundu. 2009-cu bir kitab, bir də 5 dildə poeması çap olunub. Bu il onun onun “Dünya ədəbiyyatından tərcümələr” kitabını nəşr üçün hazırlayıram. Bu il Ülvinin 45 illiyidir. Bundan başqa onunla bağlı çoxsaylı məqalələr, poemalar çap olunub, sonra kitablar, dissertasiyalar yazılıb. Amma mən istərdim ki, bugünkü gənclik üçün onun həyat yolu həqiqətən də bir örnək olsun. Onun “Həyat üçün doğulmuşuq, Vətən üçün ölməyə” fikri çox sadə, yaddaqalan bir fikirdir. Bu fikirləri o, 13 yaşında deyib.\nBir fikri də bildirmək istərdim ki, bütün bu kitabları mən öz maliyyə vəsaitim hesabına çap etdidirəm. 20 Yanvar hadisələri dövlət səviyyəsində qeyd edilir, bu hadisələrdə şəhid olan Ülvinin kitablarının da çap olunması vacibdir. Mən onun kitablarını çap etdirməyi özümə borc bilirəm.


“Borçalı" Cəmiyyəti Gürcüstanda baş verən son olayla bağlı açıqlama yaydı...\n14/06/2018 [21:59] - Siyasət - ( 1437 dəfə baxılıb)\n“Borçalı Cəmiyyəti” istintaqın ictimai nəzarət altında aparılmasını vacib bilir\nGürcüstanın paytaxtı Tbilisidə gedən etiraz aksiyaları vaxtı bir nəfər soydaşımızın Marneuli şəhər İcra başçısının ailəsinə və özünə qarşı təhqiredici ifadələr işlədərək onu sosial şəbəkələrdə yaymasından sonra gərgin durum yaranmışdır. Yayılan informasiyalara görə Marneulu meri Temur Abazov, Gürcüstan parlamentinin deputatı Azər Suleymanovun və digər şəxslər də ona cavab olaraq təhqiredici videonun müəllifinin üzərində alçaldıcı hərəkətlər edərək qanundankənar hərəkətlərə yol vermişlər. Artıq cinayət işi açılmış, Marneuli meri Temur Abazov həbsə alınmış, digərləri haqda ölçü götürülməsinə hüquqi hazırlığa start verilmişdir.\n“Borçalı Cəmiyyəti”nin İdarə Heyəti baş verən xoşagəlməz hadisəni müzakirə edərək bildirməyi vacib hesab edir ki, insan ləyaqətinə heç kimin toxunmaq haqqı olmadığı kimi, hakimiyyət və səlahiyyət güc tətbiq etmək, qisas almaq, insan ləyaqətini alçaltmaq vasitəsi deyildir. Eyni zamanda bildirir ki, bir başqasının ailəsini təhqir edənin cəzasını hüquq sistemi müəyyənləşdirdiyi halda, qoçu qaydalarına müraciət etmək ən azından cahillik, qanunlara sayğısızlıq əlamətidir. Gürcüstanda soydaşlarımız olan səlahiyyət sahiblərinin adlarının bu mənfilikdə hallardırılmasına və məhz bu ittihamla həbs olunaraq, istintaqa cəlb olunmalarına görə təəssüf hissi keçirir, bu əməli törədənləri qınayır və bu hadisənin hər-hansı bir formada siyasiləşdirilməsi cəhdlərini də yolverilməz hesab edir. Borçalı Cəmiyyəti soydaşlarımızı təmkinlə davranaraq açılmış cinayət işinin istintaqının obyektiv, ictimai nəzarət, media və ictimai müdafiəçilərin də yaxından iştirakı ilə aparılmasını vacib hesab edir.\nYekun olaraq İdarə Heyəti heç kimin şühbə etmədiyi istintaq prosesi nəticəsində məhkəmə sisteminin ədalətli qərarlar verəcəyini və cinayət halı sübut olunarsa cinayətkarların layiqli cəzalar alacağına inam ifadə edir.\n“Borçalı Cəmiyyəti”nin mətbuat xidməti


"Qara qutu"nun məlumatları: Qəzanın səbəbi dərin araşdırmadan sonra açıqlandı\naccess_time22/08/2019 16:45 folder_openHadisə\nPolkovnik: "Sürətli uçuş zamanı quşların təyyarə ilə toqquşması və şüşələrin sınmasından pilotun vəziyyəti çox pis ola bilir"\nİyulun 24-də təlim-məşq uçuşları həyata keçirən zaman qəzaya uğrayan Hərbi Hava Qüvvələrinin MiQ-29 tipli döyüş təyyarəsinin uçuşun bort qeydiyyatçısındakı (“qara qutu”dakı) məlumatlar və uçuşun aparılması ilə bağlı digər texniki sənədlər mütəxəssislər tərəfindən təhlil edilərək öyrənilib.Müdafiə Nazirliyindən verilən məlumata görə, müdafiə nazirinin əmrinə əsasən qəzanın səbəblərinin müəyyən edilməsi ilə bağlı yaradılan “Aviasiya hadisəsinin araşdırılması komissiyası”nın gəldiyi son rəyə görə təlim-məşq uçuşlarına cəlb edilən təyyarə qəzaya uğrama anına qədər döyüş qabiliyyətli və tam saz vəziyyətdə olub.\nHadisənin baş vermə səbəblərinin öyrənilməsi onu da göstərib ki, təyyarə Xəzər dənizinə düşməzdən əvvəl havada yad cisimlə (quş və ya quş dəstəsi) toqquşub və pilot xəsarət alıb. “Qara qutu”dan əldə edilən məlumatlara əsasən pilot qəzanın qarşısını almaq məqsədilə təyyarənin idarəolunmasını bərpa etməyə cəhd göstərib. Lakin pilotun aldığı ağır bədən xəsarəti bunu mümkünsüz edib və nəticədə aviasiya vasitəsinin qəzaya uğramasına gətirib çıxarıb. Bəzi kütləvi informasiya vasitələrində aviasiya vasitələrinin gövdəsində yerləşən bort qeydiyyatçısında (“qara qutu”sunda) olan məlumatların oxunması üzrə ölkəmizdə mütəxəssislərin və xüsusi avadanlığın olmaması barədə əsassız iddialar yer alıb. Bildiririk ki, hər uçuşdan sonra “qara qutu”dakı məlumatlar peşəkar aviasiya mütəxəssislərimiz tərəfindən xüsusi laboratoriyada öyrənilir, təhlil edilir, uçuş barədə informasiya müəyyənləşdirilir və bunun nəticəsində hərbi pilotun qarşıya qoyulan tapşırıqları necə icra etməsi və aviasiya vasitəsinin texniki vəziyyəti barədə tam təsəvvür yaranır. Bütün bunları nəzərə alaraq, məlum məsələyə dair qeyri-peşəkar şərhlərə və əsassız iddialara son qoyulmasını məqsədəuyğun hesab edirik”.\nSosial şəbəkələrdəki yanlış iddialarla bağlı fikirlərini Sherg.az-la bölüşən ehtiyatda olan polkovnik Şair Ramaldanov təyyarənin quş dəstəsi ilə toqquşmasının mümkün hal olduğunu deyib.\nEkspert qeyd edib ki, MİQ-29 təyyarəsi qəzaya uğradığı ilk gündən etibarən ictimaiyyətdə müxətlif versiyalar səsləndirilirdi. Həmin versiyaları irəli sürənlər isə heç mütəxəssis deyillər:\n“Müdafiə Nazirliyinin hadisə ilə bağlı müvafiq komissiya qərarı var. Həmin komissiya qəzaya uğramış təyyarə ilə əlaqədar lazımlı işlər apardı. Bundan sonra isə qəza baş verən yer təyin edildi və təyyarənin qalıqları sudan çıxarıldı, "qara qutu" tapıldı və müəyyən məlumatlar oradan oxundu. Komissiya qəzanın səbəbini elə-belə və necə gəldi demir. Hadisə araşdırılır, bütün məlumatlar nəzərdən keçirilir. Komissiyanı təşkil edənlər mütəxəssidirlər və onlar bütün məlumatları araşdırdıqdan, əsasən də "qara qutu" tapıldıqdan sonra ictimaiyyətə açıqlama verilir”.\nEkspert qeyd edib ki, bəzən sosial şəbəkələrdə çoxlu fikirlər səsləndirilir, nəyisə şübhə altına almağa çalışırlar. Digər tərəfdən isə Müdafiə Nazirliyi özü maraqlıdır ki, qəzanın səbəbini öyrənsin və gələcəkdə onu nəzərə alsın:\n“Bilirik ki, quşların təyyarə ilə toqquşması nəticəsində çoxsaylı qəzalar baş verib. Səmimi deyim ki, təyyarə qəzaya uğrayandan 1-2 gün sonra piltolarımızla söhbət apararaq onlara sual verdim ki, qəzaya səbəb nə ola bilər? Təcrübəli pilotlardan biri isə dedi ki, “qısa zamanda təyyarənin qəzaya uğraması və pilotun təcrübəli olmasına baxmayaraq, o təyyarəni və özünü xilas edə bilməyib. Ola bilsin ki, təyyarə quşla toqquşub”. Həmin pilot sonra mənə başa saldı ki, Rəşad Atakişiyevin oturacaq yeri, yəni şüşəli kabinaya quş dəstəsi dəydiyi üçün sürət o qədər yüksək olub ki, kabina sınıb. Sürətli uçuş zamanı quşların təyyarə ilə toqquşması və şüşələrin sınmasından pilotun vəziyyəti çox pis ola bilir. Belə hallarda pilot elə bir zədə ala bilər ki, nə özünü, nə də təyyarəni xilas edə bilər”.\nŞ.Ramaldanov həmçinin vurğuladı ki, təyyarənin quşlarla toqquşması məlumatını şübhə altına almağın heç bir əsası yoxdur:\n“Kimsə başqa cür fikrilərşirsə, özbaşına yalan fikirlər səsləndirməməlidir. Konkret olaraq əlində dəlil varsa, ortaya qoya bilər. Yalnız bundan sonra həmin şəxslər danışa bilərlər. Komissiya ilk gündən yaradılmışdı. Amma hadisəni dəqiq araşdırmamış heç bir söz demirdi. Hər uçuşdan sonra təyyarənin bütün parametrləri, pilotun fəaliyyəti ilə bağlı təhlilər aparılır. Həmin təhlillələr də məhz “qara qutu”da olan məlumatlar əsasında əldə edilir. Ona görə də çoxları elə düşünür ki, ölkəmizdə “qara qutu” oxunmur. Düzünü desəm, əvvəllər mən də belə düşünürdüm. Lakin mütəxəssislərlə danışandan sonra bildim ki, hər uçuşdan sonra “qara qutu” nəzərdən keçirilir və uçuş parametlərinə baxılır. Müdafiə Nazirliyində yaradılan komissiya üzvlərinin hər biri peşəkardırlar və onların çıxartdığı rəyə heç bir şübhəm yoxdur. Ona görə də heç kim yersiz fikirlər irəli sürməli deyil”.